บทที่ 3

วิธีดำเนินการวิจัย

งานวิจัยนี้แบ่งออกเป็น 2 ส่วนตามวัตถุประสงค์ของงานวิจัย คือ 1) เพื่อศึกษาและวิเคราะห์ต้นทุนโลจิสติกส์เวชภัณฑ์ของศูนย์แพทย์ชุมชนในเขตเทศบาลมหาสารคามซึ่งโรงพยาบาลมหาสารคามเป็นแม่ข่ายโดยใช้เทคนิคต้นทุนฐานกิจกรรม (Activity-based costing) ของศูนย์แพทย์ชุมชนจำนวน 4 แห่งที่อยู่ในเขตเทศบาลเมืองมหาสารคาม คือ ศูนย์แพทย์ชุมชนอุทัยทิศ ศูนย์แพทย์ชุมชนสามัคคี ศูนย์แพทย์ชุมชนบูรพา ศูนย์แพทย์ชุมชนราชภัฏศรีสวัสดิ์ 2) ประยุกต์ใช้เทคนิควิศวกรรมอุตสาหการเพื่อเพิ่มประสิทธิภาพการบริหารและลดต้นทุนโลจิสติกส์เวชภัณฑ์ของแม่ข่ายโรงพยาบาลมหาสารคาม เพื่อเพิ่มประสิทธิภาพในการปฏิบัติงานในห้องยา

**ระเบียบวิธีวิจัยตามวัตถุประสงค์การวิจัยที่ 1**

ดำเนินการตามขั้นตอน ดังนี้

ขั้นตอนที่ 1 การกำหนดกิจกรรมในสถานปฏิบัติงานเป้าหมายซึ่งต้องพิจารณาในรายละเอียดให้ครบถ้วน

ขั้นตอนที่ 2 คำนวณหาต้นทุนของปัจจัยหรือทรัพยากรทีใช้ในกิจกรรมโลจิสติกส์ทั้งหมดโดยใช้เอกสารทางบัญชีต่าง ๆคำนวณแยกตามแต่ละปัจจัยเพื่อหาต้นทุนว่าแต่ละส่วนมีค่าใช้จ่ายเท่าใด ทั้งนี้ข้อมูลจะต้องปรากฏในเอกสารจึงควรขอความร่วมมือจากแผนกบัญชีและแผนกอื่น ๆ ที่เกี่ยวข้องในการเก็บข้อมูล

ขั้นตอนที่ 3 นำต้นทุนของทรัพยากรที่ใช้ในแต่ละด้านที่คำนวณได้ในขั้นตอนที่ 2 มากระจายตามแต่ละกิจกรรมตามจำนวนครั้งที่ปฏิบัติงานจริงโดยไม่มีข้อกำหนดตายตัวว่าควรกระจายต้นทุนทรัพยากรไปในกิจกรรมใดเป็นจานวนเท่าใดจำแนกเป็นกิจกรรมย่อยหรือมองเป็นกิจกรรมใหญ่และจะต้องมีความเหมาะสมตามสภาพการณ์จริงของเมื่อเสร็จสิ้นขั้นตอนนี้ผู้วิเคราะห์ก็จะได้ข้อมูลต้นทุนของกิจกรรมทั้งหมด

ขั้นตอนที่ 4 การนำข้อมูลที่ได้มาคำนวณต้นทุนรายกิจกรรม

ขั้นตอนที่ 5 เก็บรวบรวมข้อมูลปริมาณงานของแต่ละกิจกรรม ซึ่งหมายถึงจำนวนครั้งของการปฏิบัติกิจกรรมนั้น ๆ สิ่งที่ควรสังเกตคือหน่วยของแต่ละกิจกรรมที่จะแตกต่างกัน เพื่อนำมาสู่การจัดการโลจิสติกส์ที่มีประสิทธิภาพ

ขั้นตอนที่ 6 คำนวณต้นทุนต่อหน่วยของกิจกรรมโดยนำต้นทุนรวมของแต่ละกิจกรรมมาหารด้วยปริมาณการปฏิบัติงาน

**ระเบียบวิธีวิจัยตามวัตถุประสงค์การวิจัยที่ 2**

ขั้นตอนที่ 1 ศึกษาภาพรวมและข้อมูลเบื้องต้นขององค์กร

ขั้นตอนที่ 2 ระบุปัญหาหลักที่เกิดขึ้นกับองค์กรที่จะนำเสนอแนวทางในการแก้ไข เช่น การศึกษาขั้นตอนการจัดเก็บในปัจจุบัน, ศึกษาความเป็นมาของปัญหาในปัจจุบันประเด็นปัญหา การทำงานมีความล่าช้าในการเบิกเวชภัณฑ์ออกจากคลังเวชภัณฑ์ใช้เวลานานมากเกินไปเป็นเหตุทำให้กระบวนการอื่น ๆ ล่าช้าตามไปด้วย การสั่งซื้อเวชภัณฑ์เข้ามาเกินความต้องการใช้เนื่องจากไม่ได้มีการตรวจสอบเวชภัณฑ์ที่มีอยู่ในคลังเวชภัณฑ์เป็นประจำ

ขั้นตอนที่ 3 ศึกษารายละเอียดและขั้นตอนการทำงานด้านการจัดการคลังเวชภัณฑ์

ขั้นตอนที่ 4 เก็บข้อมูลการดำเนินงาน เช่น สภาพปัจจุบันของคลังเวชภัณฑ์โดยรวม ระยะเวลาเฉลี่ยในการเบิกเวชภัณฑ์แต่ละครั้ง ความผิดพลาดในการหยิบเวชภัณฑ์มาผิดชนิด เป็นต้น

ขั้นตอนที่ 5 วิเคราะห์สาเหตุของปัญหาที่เกิดขึ้น

ขั้นตอนที่ 6 นำเสนอแนวทางในการเพิ่มประสิทธิภาพการจัดการคลังเวชภัณฑ์ เช่น การวางแผนการจัดวางเวชภัณฑ์ การจัดคลังเวชภัณฑ์ใหม่ การจัดลำดับขั้นตอนการดำเนินงานใหม่ การตั้งรหัสสินค้าใหม่